Diari Oficial de la Generalitat Valenciana


Sumari del DOGV 8068, del 22-06-2017 (2017/4782)

Resolució de 2 de maig de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 42/16-EAE Alacant i 45/16-EAE Chelva.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8068

Data del DOGV
:   22-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4782


Data del document
:   02-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Chelva
    * pla d'urbanisme

Resolució de 2 de maig de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 42/16-EAE Alacant i 45/16-EAE Chelva. [2017/4782]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 42/16-EAE Alacant i 45/16-EAE Chelva.  
  
«Informe ambiental i territorial estratègic  
Expedient: 42/4312-YMP.  
Títol: Modificació puntual número 1 del Pla Parcial del Sector PP 3/1 Industrial.  
Promotor: Ajuntament de Benidorm.  
Autoritat substantiva: Comissió Territorial d'Urbanisme.  
Localització: Alacant.  
La Comissió d'Avaluació Ambiental, en la sessió realitzada el 9 de febrer de 2017, va adoptar l'acord següent:  
Vista la proposta de l'informe ambiental i territorial estratègic de la Modificació Puntual número 1 del Pla Parcial del Sector PP 3/1 Industrial de Benidorm, en els termes següents:  
A) Documentació aportada  
Amb data 6 de maig de 2016 va tindre entrada, en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Benidorm, tramesa pel Servei Territorial d'Urbanisme d'Alacant, per a iniciar el procés d'avaluació ambiental i territorial estratègica de la Modificació puntual número 1 del Pla Parcial del Sector 3/1 Industrial de Benidorm.  
La sol·licitud adjunta el document inicial estratègic i l'esborrany de la modificació. La documentació aportada, en format digital, és concorde amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
La documentació queda constituïda pels documents següents:  
1. Document inicial estratègic.  
2. Esborrany de la Modificació número 1 del Pla Parcial del Sector 3/1 Industrial.  
2.1. Part sense eficàcia normativa.  
1. Memòria informativa  
2. Memòria justificativa  
2.2. Part amb eficàcia normativa  
1. Normes urbanístiques  
2. Fitxa de planejament i gestió  
3. Fitxes de zona  
2.3. Plànols  
  
B) Planejament vigent  
Per la Resolució de 26 de novembre de 1990, del conseller d'Obres Públiques Urbanisme i Transports, s'aprova definitivament la Revisió del Pla General de Benidorm (Alacant) amb excepció de les àrees de la Serra de la Cortina, Serra Gelada i l'Illa, l'aprovació definitiva de les quals queda suspesa a compte de l'elaboració i tràmit de l'estudi d'impacte ambiental.  
Amb data 9 de març de 2012, el director general d'Avaluació Ambiental i Territorial dicta la declaració d'impacte ambiental de les àrees esmentades, Serra de la Cortina, Serra Gelada i l'Illa, en la qual es concreta l'àmbit d'aplicació de la DIA esmentada amb caràcter positiu i la part de l'àmbit amb declaració negativa.  
Per tant, no es pot considerar totalment avaluada ambientalment la Revisió del Pla General de Benidorm.  
El Pla General de Benidorm delimita diversos sectors de sòl urbanitzable entre els quals es troba el Sector PP 3/1, en l'àmbit no avaluat del mencionat Pla General.  
El Pla Parcial del Sector PP 3/1 va ser aprovat definitivament mitjançant l'Acord Plenari de l'Ajuntament de Benidorm, de data 28 de gener de 2002, i es va preveure l'ús industrial al nord de l'enllaç de la N-332 amb l'AP-7 i l'ús terciari al sud del mencionat enllaç. La superfície total computable del Sector 3/1 Industrial és de 546.471 m².  
El projecte d'urbanització del Sector PP 3/1 va ser aprovat definitivament mitjançant l'Acord Plenari de data 27 de gener de 2003 (BOP Alacant núm. 47, 26.02.2003).  
El projecte d'equidistribució va ser aprovat definitivament pel Decret de l'Alcaldia Presidència de data 3 d'octubre de 2005, el qual va ser inscrit definitivament en el Registre de la Propietat amb data 12 de setembre de 2007.  
Amb data 21 de setembre de 2007, es firma l'acta de replantejament de les obres, les quals estan actualment executades en un 66 % i estan paralitzades com a conseqüència, fonamentalment, de les condicions requerides per les administracions sectorials quant als enllaços de connexió del Sector amb la CV-70 (al sud) i la N-332 (al nord).  
  
Atesa la consulta de l'Ajuntament de Benidorm (exp.: 030/2565-YQF), es tramet un informe de la Subdirecció General d'Avaluació Ambiental de data 22 d'abril de 2016, en el qual queda justificat que es no pot considerar totalment avaluat ambientalment, a l'efecte de l'aplicació de l'article 48.c.2 de la LOTUP, el Pla General de Benidorm i, per tant, la Modificació del Pla Parcial 3/1 Industrial s'haurà de sotmetre al procediment d'avaluació ambiental i territorial estratègica regulat en la Llei 21/2013 i en la LOTUP, i corresponen les competències d'avaluació ambiental estratègica tant a la direcció general amb competències en matèria d'avaluació ambiental com a la Comissió d'Avaluació Ambiental.  
D'acord amb els antecedents anteriors, se sotmet a avaluació ambiental estratègica la Modificació puntual número 1 del Pla Parcial Sector PP 3/1 Industrial de Benidorm.  
  
C) Modificació puntual número 1 del PP Sector 3/1 Industrial: objecte i justificació  
Es desprén de la documentació aportada que constitueixen l'objecte fonamental de la modificació els aspectes següents:  
a) L'adaptació de les infraestructures de connexió del sector amb la CV-70 i la N-332 al disseny finalment requerit per les administracions titulars de les esmentades carreteres, que comporten una alteració de la qualificació dels sòls dotacionals pertanyents a la xarxa secundària de dotacions públiques que estan afectats per l'execució dels nous enllaços. Cal ressenyar que l'enllaç amb la CV-70 ja està executat.  
  
b) Modificació de les normes urbanístiques del Pla Parcial per a introduir noves condicions de reparcel·lació (en l'ús terciari i en l'industrial), noves condicions de tipologia constructiva i de volum en l'ús terciari, i incorporar l'ús del subsòl viari (en règim de complex immobiliari privat o propietat horitzontal), tot això per a adaptar-se a les modificacions sorgides en el Pla General de Benidorm (modificació núm. 18 del PG) i a la necessitat d'equipaments comercials més coincidents amb la demanda actual comercial.  
De la documentació presentada, es dedueix que la modificació proposada es justifica basant-se en les raons següents:  
1. Necessitat d'adaptar l'ordenació inicialment prevista en el Pla Parcial del Sector 3/1 Industrial a les condicions de connexió que requereixen les administracions titulars de les carreteres afectades. En particular:  
a) La connexió amb la CV-70, a l'oest del Sector, es realitza amb un nou enllaç aprovat definitivament pel Servei Territorial de Carreteres de la Conselleria d'Infraestructures i Transports, amb data 10 d'agost de 2010. Com s'indicava, ja està executada aquesta connexió.  
  
b) La connexió amb la N-332 es proposa realitzar per mitjà d'un nou enllaç consistent en una glorieta a nivell inferior de la N-332 que arreplega el projecte de construcció «d'enllaç de la variant de Benidorm amb el Sector PP 3/1 i connexió amb l'av. de la Comunitat Valenciana (Benidorm)» promogut per l'Ajuntament de Benidorm, el qual està actualment en fase de tramitació de sol·licitud d'autorització en la Demarcació de Carreteres de l'Estat a la Comunitat Valenciana.   
2. La modificació de les condicions de reparcel·lació de les zones d'ordenació terciari i industrial obeeix a la necessitat de flexibilitzar les condicions d'edificació inicialment establides en les Normes Urbanístiques del Pla Parcial del Sector 3/1 (execució en una única fase) per a adaptar-se a la situació econòmica actual i, especialment, a la depressió del sector immobiliari i de la construcció, tot això a fi de contribuir a la dinamització de l'activitat econòmica i, en definitiva, en la creació d'ocupació, i possibilitar la comercialització i construcció d'aquestes parcel·les per mitjà de la seua execució en diverses fases.  
  
3. Les modificacions de les normes d'edificació de la zona d'ordenació terciària es justifiquen per resultar obsoletes i insuficients les previsions arreplegades en les normes urbanístiques per a adaptar-se als requeriments constructius que requereixen els moderns i actuals equipaments de la demanda comercial.  
  
D) Característiques de la Modificació puntual número 1 del PP Sector 3/1 Industrial  
D.1. Àmbit de l'actuació  
L'àmbit territorial del sòl urbanitzable del Sector 3/1 Industrial, amb una superfície computable de 546.471 m², es localitza al nord del nucli de Benidorm, en la zona delimitada per l'AP-7, al nord, la CV-70 a l'oest i el cementeri nou a l'est.  
D.2. Modificacions introduïdes  
D.2.1. Connexions del Sector 3/1 amb la CV-70 i la N-332.  
L'adequació a les noves connexions del sector requereix la modificació de la qualificació dels elements de la xarxa secundària de dotacions públiques i un xicotet reajustament de la configuració parcel·lària de tres parcel·les lucratives, així com la reordenació de la disposició viària interna del sector en un punt molt concret.  
A la documentació aportada s'adjunten els esquemes gràfics de les connexions inicialment previstes pel pla parcial i les noves connexions que es proposen, i es posa de manifest que la connexió del Sector 3/1 amb la CV-70 ja està executada, i queda pendent d'execució la connexió amb la N-332.  
En la següent imatge es mostra l'ordenació inicialment prevista del sector amb els esquemes de connexió i/o enllaç amb la CV-70 i la N-332.  
  
Ordenació inicial del Sector PP 3/1 Industrial - connexions i/o enllaços  
En la imatge 2 figura la connexió/enllaç del Sector PP 3/1 Industrial amb la CV-70, ja executada. Fem l'observació que, en la documentació aportada, l'enllaç amb la CV-70 no arreplega l'eixida directa des del Sector a la glorieta, sinó que es limitava a arreplegar un gir directe a la dreta (en direcció nord).  
  
Enllaç del Sector PP 3/1 Industrial amb la CV-70 ja executada  
  
  
Respecte a l'enllaç del Sector amb la N-332, proposada per l'Ajuntament de Benidorm en el projecte de construcció «Enllaç de la variant de Benidorm amb el Sector PP 3/1 i connexió amb l'avinguda de la Comunitat Valenciana (Benidorm)», s'indica que la solució proposada per mitjà de glorieta a distint nivell es correspon amb la solució que arreplegava el Projecte del Ministeri de Foment de traçat i construcció de la carretera N-332 de Cartagena a València. Variant d'Altea PK 148 + 500 al 164 + 100, província d'Alacant», de data octubre de 2011 i, a més, respon al requeriment del Ministeri de Foment de preveure un accés municipal i estructural al terme que paral·lelament resolga l'accés a l'actuació.  
Enllaç del Sector PP 3/1 Industrial amb la N-332 en tramitació.  
  
Conseqüència de la incorporació d'aquests nous enllaços en el Sector, l'esborrany de Modificació puntual número 1 del Pla Parcial Sector PP 3/1 Industrial realitza les adaptacions en l'ordenació següents:  
1. El nou traçat d'aquests enllaços comporta l'alteració de la reserva de sòl dotacional de la xarxa secundària que queden reflectits en la taula següent:  
  
La proposta de modificació realitza els canvis de definició dels enllaços en la denominada Zona de Protecció de Carreteres (ZPC), per la qual cosa considera que l'ordenació estructural definida en el pla parcial de desenvolupament no té cap alteració, i afecta, per consegüent, la proposta de modificació únicament a l'ordenació de la xarxa viària secundària del sector.  
Es modifica la dotació d'estàndards de la xarxa secundària (d'acord amb el que exigeix la normativa d'aplicació en el moment de l'aprovació del pla parcial, és a dir, de la Llei 6/1994, de 15 de novembre, de la Generalitat Valenciana (LRAU) i el Reglament de Planejament de la Comunitat Valenciana, aprovat pel Decret 201/1998, de 14 de desembre, del Govern Valencià):  
- La reserva mínima de zones verdes públiques del 10 % es manté, encara que es redueix lleugerament.  
- La reserva mínima d'aparcaments compleix l'exigida en la normativa d'aplicació:  
  
 PP 2002  
nre. places PP 2015  
nre. places Dif. 2015 € 2002  
nre. places  
Aparcaments (total) 2.448 2.376 € 72  
Xarxa viària 974 787 38  
Aparcaments - SAV 1.607 1.497 € 110  
  
  
A raó d'un aparcament per cada 20 m² en zona pròpia i d'1 aparcament per 4,50 metres lineals de franja d'aparcament sobre vials.  
  
S'ha estimat convenient en la proposta reduir la superfície enjardinada de les reculades que donen a via pública establida amb caràcter general en un 50 % (en el pla parcial vigent) a un 30 %, a fi d'augmentar la superfície d'aparcament en parcel·la privada.  
2. Aquesta modificació reajusta la configuració física i geomètrica de les parcel·les T-1, I-11 i I-14 en la mesura que la definició de l'enllaç amb la carretera CV-70 afecta la primera d'aquestes, i altera lleugerament la configuració de les parcel·les I-11 i I-14 pel nou disseny de la connexió nord del sector amb la N-332, sense que cap de les parcel·les estiga afectada en la seua superfície neta i edificabilitat per aquest reajustament en la seua disposició i configuració parcel·lària.  
3. S'introdueix una modificació en la disposició del vial interior del sector, concretament, en l'entroncament dels carrers C i D, al nord-est del Sector, a fi de reordenar adequadament el trànsit i la mobilitat en aquest punt. Així se substitueix l'entroncament dels carrers C i D projectat inicialment en forma de T per una rotonda. A més, per a facilitar el funcionament de la rotonda i garantir que la seua implantació no col·lapse l'accés al Sector de la N-332, s'ha modificat l'ordenació del trànsit en el carrer D, de tal manera que s'ha deixat exclusivament el sentit de circulació d'eixida de la rotonda (abans el carrer D tenia circulació en ambdós sentits).  
4. La proposta preveu la modificació de traçats dels camins ramaders que travessen el Sector 3/1 Industrial, en concret, de l'assagador de la Torreta, al nord-est del sector, i de l'assagador de Baldó, a l'oest el sector. Aquesta proposta, de data 2 de febrer de 2017, es correspon amb la documentació complementària a la del DIE que l'Ajuntament de Benidorm presenta a la Direcció Territorial d'Alacant.  
En la imatge següent arrepleguem la proposta d'ordenació que proposa la Modificació Puntual número 1 del Pla Parcial del Sector PP 3/1 Industrial de Benidorm.  
  
Ordenació de la proposta de Modificació puntual número 1 del Pla Parcial de Sector PP 3/1 Industrial  
  
D.2.2. Modificacions en les normes urbanístiques del Sector PP 3/1 Industrial  
Resumim, a continuació, les modificacions de caràcter normatiu que introdueix l'esborrany de la Modificació Puntual número 1 del Pla Parcial del Sector PP 3/1 Industrial:  
D.3. Determinacions urbanístiques  
La proposta adjunta les fitxes de planejament i gestió corresponents a la zona d'ordenació terciària i a la zona d'ordenació industrial.  
  
  
D.4. Efectes previsibles de la modificació sobre el medi ambient  
El document inicial estratègic (DIE) arreplega, en l'apartat 7, els efectes previsibles de la modificació proposada sobre el medi ambient. Entre altres aspectes, s'indica que:  
- Les modificacions introduïdes per la proposta no incrementaran de manera significativa els nivells sonors actuals, i s'estima que l'impacte de l'actuació és compatible.  
- L'àmbit no queda afectat per risc d'inundació segons la cartografia del PATRICOVA.  
- No s'afecten elements del patrimoni cultural valencià.  
- En relació amb l'afecció als camins ramaders: l'afecció als camins ramaders assagador de la Torreta i assagador de Baldó són objecte d'una proposta de reposició i modificació de traçats que el promotor, després del DIE inicialment presentat davant d'aquest Servei d'Avaluació Ambiental, arreplega en el document complementari denominat «informe d'afeccions als camins ramaders», de data 2 de febrer de 2017.  
  
  
E) Consultes  
La Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, ha sotmés a consulta la documentació aportada a les administracions públiques afectades següents.  
  
ADMINISTRACIÓ PÚBLICA CONSULTADA Consulta Informe  
ST Urbanisme Alacant 27.01.2017 09.02.2017  
 09.06.2016  
 06.05.2016  
SDG Medi Natural - S. Ordenació i Gestió Forestal 21.06.2016 06.05.2016  
Direcció Territorial Alacant (Medi Ambient - Camins Ramaders) 27.01.2017 08.02.2017  
C. Habitatge - SDG de Mobilitat S. Planificació 23.06.2016 02.08.2016  
C. Habitatge - SDG Ordenació Territori i Paisatge - Servei d'Ordenació del Territori (PATRICOVA) 23.06.2016 21.07.2016  
C. Habitatge - SDG Ordenació Territori i Paisatge - Servei d'Infraestructura Verda i Paisatge (Paisatge) 23.06.2016 28.11.2016  
Ministeri Foment - Unitat Carreteres Alacant 23.06.2016 10.11.2016  
  
  
F) Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, després de la consulta prèvia a les administracions públiques afectades les que quals fan referència els articles 48.d i 51.1 de la LOTUP.  
La modificació núm. 1 proposada constitueix una actuació sobre un sector urbanitzable (previst pel Pla General de Benidorm, aprovat per Resolució de 26 de novembre de 1990, del conseller d'Obres Públiques Urbanisme i Transports) i desenvolupat a través del corresponent instrument urbanístic (pla parcial aprovat), i està actualment urbanitzat en un 66 %.  
L'àmbit queda emmarcat per les infraestructures viàries existent, CV-70, AP-7 i N-332, a escassos 600 m del nucli de Benidorm, per l'avinguda de la Comunitat Europea. Es tracta, per tant, d'un entorn altament antropitzat.  
Les actuacions que preveu són clarament diferenciables pels objectius perseguits. En aquest sentit, les actuacions relacionades amb l'adaptació del Sector a les condicions de connexió amb les carreteres CV-70 i la N-332 estan determinades pels criteris de les administracions titulars de les esmentades carreteres. Pel que fa a les modificacions introduïdes en les Normes Urbanístiques del Pla Parcial, són les que major incidència presenten en la configuració de la trama urbana (reparcel·lació, condicions d'edificació i volum) i en els usos incorporats a aquest sòl urbanitzable industrial i terciari.  
El Servei Territorial d'Urbanisme (STU) d'Alacant, en l'informe de data 9 de febrer de 2017, considera que, segons les dades aportades, la proposta de modificació del pla parcial afecta el traçat dels camins ramaders i, per tant, a determinacions de caràcter estructural, per la qual cosa l'aprovació de l'instrument de planejament correspondrà a la conselleria competent en matèria d'urbanisme. A més, tal com indicava el STU, en els anteriors informes, rebuts amb data 9 de juny de 2016 i 6 de maig de 2016, es fan les consideracions següents:  
  
- Pel que fa a la modificació de l'accés en la N-332, s'haurà d'ajustar a l'informe sectorial que ha d'emetre en la tramitació del seu expedient el titular de la carretera. A més, es recorda que s'ha d'atendre la Llei 37/2015 de carreteres.  
- Pel que fa a la modificació de l'article 12 del Pla Parcial, haurà d'estar en consonància amb la redacció que finalment s'aprove de l'article 112 del Pla General que va ser objecte de recent tramitació.  
  
El Servei Territorial d'Urbanisme d'Alacant, des del punt de vista de les seues competències, no observa que la proposta contravinga la normativa d'aplicació.  
El Servei de Planificació de la Subdirecció General de Mobilitat, després de l'anàlisi de la documentació, emet un informe favorable, rebut amb data 2 d'agost de 2016, ja que la modificació puntual no representa una modificació de l'ordenació estructural, i es realitzen els ajustos necessaris dels nous traçats dels enllaços de les carreteres CV-70 i N-332.  
Amb data 10 de novembre de 2016, es rep un informe de la Unitat de Carreteres d'Alacant de la Demarcació de Carreteres de l'Estat a la Comunitat Valenciana, en el qual s'indica que està actualment en tramitació en la Demarcació de Carreteres de l'Estat a la Comunitat Valenciana l'expedient J5.59.4535.BPD de sol·licitud d'autorització del projecte de construcció «d'enllaç de la variant de Benidorm amb el Sector PP 3/1 i connexió amb l'avinguda de la Comunitat Valenciana (Benidorm)», promogut per l'Ajuntament de Benidorm, havent-se emés per la Demarcació de Carreteres informe, entre altres, amb data 7 de juliol de 2016.  
Respecte d'això, cal indicar que la Subdirecció General d'Avaluació Ambiental no ha avaluat el mencionat projecte de construcció «d'enllaç de la variant de Benidorm amb el Sector PP 3/1 i connexió amb l'avinguda de la Comunitat Valenciana (Benidorm)», i és necessari que se sotmeta al procediment d'avaluació d'impacte ambiental.  
L'informe de la Unitat de Carreteres fa referència als usos i a les limitacions de la propietat arreplegades en la Llei 37/2015, de carreteres, i a altres consideracions jurídiques, entre aquestes, la necessitat d'adoptar les mesures de protecció acústica necessàries per a complir els límits de qualitat establits en la legislació estatal i autonòmica sobre soroll.  
En aquest sentit, l'informe de la Unitat de Carreteres estableix les condicions que hauran d'introduir-se en les Normes Urbanístiques de la Modificació puntual número 1 del Sector PP 3/1 Industrial, entre altres, les següents:  
- Pel que fa a l'accés a la carretera N-332 es compliran les condicions imposades en la resolució de l'expedient D6.02.5406.DZN.  
- Els elements del nou accés passaran a formar part de la Xarxa de Carreteres de l'Estat en les condicions que s'establisquen en la corresponent resolució, tindran la consideració de domini públic i estan sotmesos al règim de limitacions a la propietat establit en la Llei 37/2015, de carreteres.  
- El Pla inclourà l'adopció de les mesures de protecció acústica necessàries per a impedir que s'aconseguisquen els nivells d'immissió màxims permesos per la normativa autonòmica i estatal vigents. Per a determinar les mesures necessàries, s'elaborarà en el seu instrument de desenvolupament el corresponent estudi acústic, incloent-hi mapes d'isòfones.  
Finalment, la Unitat de Carreteres d'Alacant indica que el seu informe no té la consideració d'informe sectorial a l'òrgan competent per a l'aprovació definitiva de la Modificació Puntual, segons l'article 16.6 de la Llei 37/2015.  
El Servei d'Ordenació del Territori de la Subdirecció General d'Ordenació del Territori i Paisatge emet un informe en matèria de risc d'inundació, rebut amb data 21 de juliol de 2016, on recalca que es tracta d'un sector urbanitzable amb programa aprovat, en el qual, analitzant les cartografies d'inundació, la cartografia d'anàlisi geomorfològica indica un possible risc d'inundació derivat del barranc del Lliriet (o del Derramador) que travessa de nord a sud la part central del sector. Basant-se en l'article 20 de la Normativa del PATRICOVA, l'Ajuntament ha de verificar la incidència de la perillositat d'inundació i, si ho considera convenient, prendre mesures pal·liatives. En les seues consideracions finals arreplega que de les modificacions concretes que es proposen en la modificació es presumeix que no es derivaran efectes significatius en matèria de risc d'inundació. Sense perjudici d'això, en la versió del document que se sotmeta a informació pública haurà de justificar-se el compliment de l'article 20 de la normativa del PATRICOVA. Conclou que el contingut concret de la Modificació Puntual número 1 del Pla Parcial del Sector PP 3/1 Industrial no està afectat per risc d'inundació, i correspon a l'Ajuntament verificar la incidència de la perillositat d'inundació en l'àmbit del sector i prendre mesures pal·liatives, si ho considera convenient.  
El Servei d'Infraestructura Verda i Paisatge emet un informe, rebut amb data 28 de novembre de 2016, en el qual posa de manifest que és preceptiu que la proposta de pla parcial adjunte el corresponent instrument de paisatge, tal com requereix la LOTUP (articles 27, 34, 35 i 40), per a la regulació de les determinacions pròpies d'ambdues ordenacions. No obstant això, s'especifica el següent:  
- Es considera que l'adaptació del Pla a les condicions de connexió del sector amb les infraestructures CV-70 i N-332 imposades per les administracions sectorials corresponents, així com la introducció d'una rotonda en l'enllaç dels carrers C i D, no tindran una incidència significativa en el caràcter o la percepció del paisatge susceptible de configuració d'acord amb el pla vigent, atés que no s'alteren l'ordenació i morfologia bàsiques del sector. Per això, no es considera necessària l'elaboració d'un instrument de paisatge en relació amb aquestes modificacions.  
- No obstant això, pel que fa a la resta de les modificacions previstes, aquestes sí que tindran incidència en el paisatge.  
Per això, es considera necessària la redacció d'un estudi d'integració paisatgística que permeta valorar l'afecció paisatgística i visual de la modificació d'aquestes determinacions de l'ordenació detallada respecte a les vigents. En funció de la valoració realitzada, podrà requerir-se com a mesures d'integració paisatgística la modificació o l'ajust d'aquests paràmetres.  
- Ha de definir-se la infraestructura verda a l'escala del pla, d'acord amb l'article 4, apartats 2 i 3 de la LOTUP, connectada i integrada amb la infraestructura verda del territori (article 5.2.n de la LOTUP i directriu 78.1.n de l'ETCV, i dotar-la d'una regulació adequada a les seues característiques, a la seua funció i a la necessària interconnexió entre els distints elements (article 23 de la LOTUP). La infraestructura verda definida a escala municipal formarà part de l'ordenació estructural del pla, i serà completada amb la definida a escala urbana, com a part de l'ordenació detallada.  
El Servei d'Ordenació i Gestió Forestal, amb entrada el 5 de gener de 2017, remet de la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural un informe de la Demarcació Forestal, de data 28 de novembre de 2016, en el qual en primer lloc informa que, d'acord amb la Llei 3/2014, d'11 de juliol de la Generalitat, de camins ramaders, l'aprovació dels planejaments que afecten camins ramaders requerirà d'informe previ favorable, o siga, preceptiu i vinculant, de la Conselleria.  
Quant a l'afecció dels camins ramaders assagador de la Torreta, al nord-est, i assagador de Baldó, a l'oest, indica que en la documentació aportada en el DIE no s'especifica ni grafia propostes de tractament que satisfacen els principis bàsics d'idoneïtat, continuïtat i integritat superficial, i no projecta satisfactòriament el manteniment dels usos dels camins ramaders més enllà de suggerir emprar carrils bicis que tenen un ús molt específic i no poden substituir la presència dels camins ramaders. En l'informe, s'indica que la Demarcació Forestal ha mantingut contacte amb l'equip tècnic redactor de la modificació del planejament i li ha explicat l'aplicació d'aquests principis i li ha suggerit alguna proposta (que adjunten en l'informe) per a la seua valoració. Per tot això, per a informar favorablement la modificació del pla, la Demarcació requereix al planificador que indique:  
- El respecte als principis exposats i la viabilitat de les modificacions de traçat que es proposen.  
- En el cas d'encreuaments o paral·lelisme amb vies per on circulen vehicles de motor, especificar com seran aquests per a garantir la seguretat i continuïtat del trànsit pel camí ramader.  
En l'informe de 28 de novembre de 2016, de la Demarcació Forestal, quant a l'afecció de 0,7 ha de terreny forestal per la rotonda d'accés nord, es considera admissible atés l'interés general de l'accés públic i la no-existència de formacions vegetals protegides.  
  
Arran del mencionat informe de 28 de novembre de 2016, de la Demarcació Forestal, el promotor (Ajuntament de Benidorm) lliura, amb registre d'entrada de data 19 de gener de 2017, documentació complementària al document inicial estratègic consistent en una nova proposta de solució a les afeccions als camis ramaders del Sector 3/1 Industrial arreplegada en l'informe del promotor de data 18 de gener de 2017.  
Aquesta proposta de solució a les afeccions dels camins ramaders és objecte de nova consulta, amb registre d'eixida del 27 de gener de 2017, per part del Servei d'Avaluació Ambiental Estratègica a la Direcció Territorial d'Alacant. Conseqüència de la consulta, el tècnic de la Demarcació Forestal emet un informe, firmat digitalment en data 8 de febrer de 2017, en el qual posa de manifest:  
- La Demarcació Forestal ha mantingut diverses reunions amb l'equip del promotor per a fixar criteris que s'haurien de tindre en compte en la proposta de solució a les afeccions de camins ramaders.  
  
- S'adjunta a l'informe una nova proposta del promotor, que és la que informa la Demarcació Forestal, arreplegada en el document de data 2 de febrer de 2017 denominat «informe d'afeccions als camins ramaders» (aquest informe concreta en major grau les solucions proposades en l'anterior informe de data 18.01.2017).  
- La proposta de solució a les afeccions a camins ramaders justifiquen la idoneïtat i continuïtat de camins ramaders, així com la seua integritat superficial.  
  
Conclou l'informe del tècnic de la Demarcació Forestal, firmat digitalment amb data 8 de febrer de 2017, on constata que les modificacions de traçat proposades són concordes amb el que disposa la normativa de camins ramaders, compleixen els principis d'idoneïtat, continuïtat i integritat superficial i no produeixen pèrdua patrimonial per a la Generalitat, per la qual cosa emet informe favorable a les modificacions proposades condicionades al fet que durant la tramitació del desenvolupament efectiu del sector, s'haurà d'informar novament en aquesta matèria, i s'ha de comprovar i delimitar allò que s'ha compromés en la proposta informada favorablement.  
En les imatges següents es poden observar les propostes de modificació de traçats i reposició de camins ramaders afectats pel Sector, que han sigut objecte d'informe.  
Afecció (en roig) i proposta de reposició i modificació de traçat (en blau) de l'assagador de la Torreta.  
  
  
Afecció (en groc) i proposta de reposició i modificació de traçat (en blau) de l'assagador de Baldó.  
  
  
Analitzada la documentació aportada, tenint en consideració els informes emesos i atés que el Pla General de Benidorm no va ser avaluat ambientalment en la seua totalitat, es pot indicar que les principals incidències ambientals en l'àmbit de la Modificació Puntual núm. 1 del Pla Parcial del Sector PP 3/1 Industrial es deriven, fonamentalment, dels aspectes següents:  
- Afecció al traçat i la continuïtat dels camins ramaders assagador de Baldó, a l'oest, i assagador de la Torreta, al nord-est.  
- Incidència de la perillositat d'inundació derivat del barranc del Lliriet (o del Derramador).  
- Incidència de les modificacions urbanístiques en la configuració del paisatge urbà.  
- El desenvolupament urbanístic del sector urbanitzable PP 3/1 comportarà la instal·lació d'activitats que previsiblement comportarà un increment del trànsit en la zona (d'ací la necessitat de les modificacions en els enllaços) amb el consegüent augment de l'emissió de gasos d'efecte d'hivernacle (GEI).  
- Contaminació acústica de les infraestructures viàries.  
- Suficiència i disponibilitat de recursos hídrics, en quantitat i qualitat, per a les activitats a desenvolupar.  
  
Per tot això, s'estima necessari que abans de l'aprovació definitiva de la modificació i sense perjudici de la documentació que siga requerida des de la normativa urbanística i sectorial de compliment, haurà d'aportar-se la documentació següent:  
- Haurà de quedar constatada l'existència de recursos hídrics per al Sector, per l'òrgan competent (organisme de conca).  
- S'ha d'acreditar la forma de recollida i tractament de les aigües residuals i pluvials previstes en el sector, així com els seus punts d'abocament autoritzats.  
- Informe de l'Ajuntament de Benidorm en el qual es verifique la incidència de la perillositat d'inundació i, si escau, la necessitat de prendre mesures pal·liatives.  
- Estudi acústic en què es determine el grau d'afecció i es proposen, si escau, les mesures correctores.  
- Anàlisi de la mobilitat en l'interior del Sector i forma de connexió amb l'exterior a través de sistemes de transport no motoritzats.  
- Proposta d'ús d'energies renovables per a suplir les necessitats energètiques del sector. Incorporació en les normes urbanístiques de determinacions que promoguen la instal·lació i ús d'energies renovables.  
- Redactar l'estudi d'integració paisatgística que arreplegue les consideracions del Servei d'Infraestructura Verda i Paisatge.  
  
D'altra banda, vist que la superfície destinada a espais i zones verdes es redueix lleugerament en la proposta de Modificació puntual núm. 1 del Pla Parcial del Sector PP 3/1 Industrial respecte a la inicialment prevista, i sense ser aquesta reducció significativa en la superfície global del sector, sí que mereixen especial atenció les mesures que la modificació del pla destine a la creació, regeneració, manteniment i conservació dels espais i zones verdes (de superfície considerable previstes pel Pla), més encara quan aquests espais contenen elements que poden integrar la infraestructura verda a escala del pla, amb possibilitat de servir de connectors amb altres espais de la infraestructura verda a escala municipal.  
  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Analitzada la proposta de Modificació puntual núm. 1 del Pla Parcial del Sector PP 3/1 Industrial de Benidorm, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla General.  
Per això, segons el que estableix l'article 51.2.b de la LOTUP, i considerar, d'acord amb els criteris de l'annex VIII de l'esmentada llei, que la proposta de Modificació Puntual núm. 1 del Pla Parcial del Sector PP 3/1 Industrial de Benidorm no té incidència significativa en el model territorial de l'esmentat municipi, ja que incideix sobre sòl urbanitzable aprovat, no comporta afecció sobre elements del patrimoni cultural i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la Modificació puntual núm. 1 del Pla Parcial del Sector PP 3/1 Industrial de Benidorm no presentarà efectes significatius sobre el medi ambient tenint en compte les determinacions que s'indiquen més endavant.  
Per tant, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació puntual núm. 1 del Pla Parcial del Sector PP 3/1 Industrial de Benidorm, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, amb el compliment de les determinacions següents:  
1. El document definitiu de la Modificació puntual núm. 1 del Pla Parcial del Sector PP 3/1 Industrial de Benidorm haurà de redactar-se tenint en compte:  
1) Les consideracions i la incorporació de la documentació requerides en l'informe de la Demarcació de Carreteres de l'Estat a la Comunitat Valenciana, de data 7 de novembre de 2016, i l'aportació, amb caràcter previ a la seua aprovació definitiva, d'informe favorable de l'esmentada Administració.  
2) Que ha de contindre la solució adoptada i informada favorablement (amb data 08.02.2017) per la Direcció Territorial d'Alacant en matèria d'afecció a camins ramaders.  
3) Incorporar mesures de restauració ambiental de les zones verdes i espais verds que, amb caràcter general, han de preveure la plantació d'arbratge i espècies arbustives autòctones de característiques semblants a les existents, el sistema de reg d'aquestes àrees i la valoració de les actuacions de restauració, reg i manteniment dels espais i zones verdes a executar.  
2. Amb caràcter previ a l'aprovació definitiva haurà d'aportar-se:  
1) Acreditació de la suficiència i disponibilitat de recursos hídrics per l'òrgan de conca.  
2) Informe de l'Ajuntament de Benidorm en el qual es verifique la incidència de la perillositat d'inundació i, si escau, la necessitat de prendre mesures pal·liatives, de conformitat amb allò que ha requerit l'Informe del Servei d'Ordenació del Territori en matèria de risc d'inundació.  
  
3) La redacció de l'estudi d'integració paisatgística, que atenga el que arreplega l'informe del Servei d'Infraestructura Verda i Paisatge de data 25 de novembre de 2016. L'estudi d'integració paisatgística haurà de ser informat pel mencionat Servei d'Infraestructura Verda i Paisatge i, si escau, incorporar les determinacions que incloga l'esmentat informe.  
4) Informe favorable de la Subdirecció General de Mobilitat, de la Conselleria d'Habitatge, Obres Publiques i Vertebració del Territori, a l'estudi de mobilitat.  
3. Amb caràcter posterior a l'aprovació definitiva s'haurà d'ajustar a les condicions establides en l'informe de data 8 de febrer de 2017 del tècnic de la Demarcació Forestal.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera aprovat la Modificació puntual núm. 1 del Pla Parcial del Sector PP 3/1 Industrial de Benidorm, en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
D'acord amb tot el que s'ha expressat anteriorment, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació puntual núm. 1 del Pla Parcial del Sector PP 3/1 Industrial de Benidorm, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 9 de febrer de 2017.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Tràmit: avaluació ambiental del decret de declaració del Paratge Natural Municipal Zones Humides de Barchel.  
Promotor: Direcció General de Gestió del Medi Natural i Avaluació Ambiental.  
Autoritat substantiva: Consell de la Generalitat.  
Localització: Municipi de Chelva (València).  
Expedient: 45-16-EAE.  
  
La Comissió d'Avaluació Ambiental, en la sessió realitzada el 9 de febrer de 2017, va adoptar l'acord següent:  
Vista la proposta de l'informe ambiental i territorial estratègic del decret de declaració del Paratge Natural Municipal Zones Humides de Barchel, al municipi de Chelva, en els termes següents:  
  
Documentació aportada  
El 3 de juny de 2016 es rep del Servei de Gestió d'Espais Naturals Protegits la documentació següent: còpia en paper de l'expedient administratiu, còpia de la memòria justificativa en paper i digital i còpia de la proposta de decret.  
La documentació aportada, tenint en compte l'objecte i les característiques de la proposta de decret, es considera suficient per a poder dur a terme el procediment d'avaluació ambiental estratègica simplificada.  
  
  
Planejament vigent  
El municipi de Chelva disposa, com a document de planejament urbanístic, de normes subsidiàries aprovades definitivament per la Comissió Territorial d'Urbanisme de València el 30 de maig de 1989, que no van ser sotmeses a avaluació ambiental.  
Imatge 1: classificació i qualificació del planejament urbanístic vigent de Chelva. SIG de Conselleria. Verd clar: sòl no urbanitzable comú i verd fosc: sòl no urbanitzable protegit forestal paisatgístic.  
  
  
L'àmbit del paratge natural municipal està classificat com a sòl no urbanitzable protegit forestal paisatgístic, i la regulació establida és poc precisa respecte a la regulació d'usos en aquest tipus de sòls.  
  
L'Ajuntament de Chelva està tramitant el pla general del municipi i el 16 de desembre de 2010 l'òrgan ambiental va emetre el document de referència.  
En la proposta de pla general que es tramita l'àmbit del paratge es troba majoritàriament classificat com a sòl no urbanitzable de protecció paisatgística excepte l'entorn de la zona humida catalogada de Barchel que queda com a sòl no urbanitzable de protecció d'espais naturals.  
  
En la memòria justificativa s'indica el següent: «atés que el pla general està encara tramitant-se, es recomana que el sòl inclòs dins de la proposta de paratge natural municipal es classifique íntegrament com a sòl no urbanitzable de protecció d'espais naturals (SNU-PEN), atés que el PNM és una de les sis categories d'ENP establides per la Llei d'espais naturals protegits de la Comunitat Valenciana.»  
  
D'acord amb l'article 8 del Decret 15/2016, de 19 de febrer, del Consell, de regulació dels paratges naturals municipals de la Comunitat Valenciana: «el planejament urbanístic dels municipis inclosos en l'àmbit del paratge haurà d'adaptar-se a la normativa bàsica de protecció i ordenació d'usos establida pel corresponent decret de declaració del paratge natural municipal. Mentre aquesta adaptació no es produïsca, en cas de conflicte prevaldran les determinacions establides en l'esmentat decret de declaració.»  
  
Objecte del decret  
El decret de declaració té el contingut mínim següent, d'acord amb la legislació reguladora d'aquestes figures de protecció:  
a) Una exposició de motius.  
b) La delimitació textual i gràfica del paratge.  
c) L'aprovació de la normativa bàsica de protecció i ordenació d'usos del paratge natural municipal.  
d) La composició del Consell de Participació del Paratge Natural Municipal, com a òrgan col·legiat consultiu, col·laborador i assessor en la gestió de l'espai protegit. En aquest òrgan existirà representació de la conselleria competent en matèria de medi ambient i de l'ajuntament o ajuntaments promotors.  
e) L'habilitació a l'ajuntament per a dictar una ordenança de gestió del paratge natural.  
  
Aquest decret pretén la declaració com a paratge natural municipal, amb la denominació de Zones Humides de Barchel, d'un espai constituït per ambdós marges del riu Túria al seu pas pel municipi de Chelva (comarca dels Serrans), amb una superfície aproximada de 1.648 hectàrees.  
  
Imatge 2: àmbit del Paratge Natural Municipal Zones Humides de Barchel.  
  
  
El decret regula l'administració, gestió i assessorament del paratge i corresponen les dues primeres a l'Ajuntament, i l'última a la Direcció General del Medi Natural.  
Regula igualment el consell de participació del paratge, així com els mitjans econòmics i el règim d'infraccions i sancions.  
El decret estableix el règim de protecció del paratge i prohibeix aquells usos i activitats el desenvolupament dels quals puga comportar un deteriorament o regressió dels valors naturals la protecció dels quals es pretén. S'exclou en tot cas la utilització urbanística dels terrenys, incloent-hi en l'àmbit de l'espai natural protegit.  
Estableix igualment unes normes d'ordenació bàsica que desenvolupa en l'annex III, i faculta l'Ajuntament perquè en el marc d'aquestes desenvolupe una ordenança municipal de gestió del paratge que ha de contindre l'ordenació detallada dels usos i activitats en l'àmbit d'aquest.  
  
De les normes bàsiques de protecció, annex III, es destaca el següent:  
Les normes seran aplicables directament i prevaldran sobre el planejament urbanístic municipal, les quals s'hauran d'adaptar a aquestes el que s'aprove amb posterioritat. Igualment, s'aplicaran aquestes normes amb preferència sobre la legislació sectorial sempre que siguen més detallades o protectores, i que no estan en contradicció amb la finalitat de la legislació sectorial.  
Estableix un règim d'avaluació ambiental d'acord amb la legislació sectorial vigent, i estableix que haurà de consultar-se l'òrgan competent en matèria d'espais naturals protegits i l'òrgan gestor del paratge natural municipal.  
Es distingeixen dos grans grups de normes, el primer sobre protecció de recursos de domini públic (capítol I) i el segon sobre regulació d'activitats i infraestructures (capítol II).  
  
1) Respecte a la protecció de recursos es regulen els següents en huit seccions: recursos hidrològics, sòls, vegetació silvestre, fauna, Xarxa Natura 2000, paisatge, patrimoni cultural, interés geològic, geomorfològic i coves. Es fa referència en línies generals a la regulació existent en la matèria, però s'estableixen una sèrie d'especificacions respecte d'això.  
Es destaca pel seu interés la regulació respecte d'això d'aquestes matèries següent:  
- Recursos hidrològics: es prohibeixen les canalitzacions o dragatges de llits excepte en els casos necessaris per a obres autoritzades de condicionament o neteja.  
En les zones de domini públic hidràulic (DPH), de servitud i policia s'ha de conservar la vegetació de ribera i no es permet la transformació a cultiu de terrenys erms o destinats a usos forestals.  
S'estableix que les edificacions i instal·lacions en l'àmbit del paratge hauran de disposar d'un sistema de depuració adequat capaç d'evitar el risc per a la qualitat de les aigües superficials i subterrànies.  
- Sòls: se prohibeix amb caràcter general la rompuda de terrenys amb vegetació silvestre per a establiment de noves àrees de cultiu, excepte aquelles que tinguen com a finalitat la recuperació amb fins ecològics, d'antics camps de cultiu abandonats.  
Es prohibeix la destrucció de bancals i dels seus marges.  
- Vegetació silvestre: s'indiquen les formacions vegetals d'interés.  
  
S'estableixen els criteris per a realitzar l'extracció de fusta o llenya, sense perjudici de la necessària obtenció de la corresponent autorització de l'Administració forestal amb l'informe previ de l'òrgan competent en espais naturals.  
- Fauna: es regulen els períodes de realització d'actuacions que siguen potencialment pertorbadores de la fauna.  
- Xarxa Natura 2000: indica que les normes de gestió de Xarxa Natura 2000 prevaldran en cas de contradicció sobre les del decret.  
- Paisatge: estableix que l'ajuntament en les seues autoritzacions o informes respecte al paratge haurà de tindre en compte els efectes sobre el paisatge.  
- Patrimoni cultural: fa referència fonamentalment a la legislació sectorial. S'estableix que els elements i conjunts considerats recursos arqueològics i historicoartístics podran acollir usos turisticorecreatius amb obtenció prèvia d'informe favorable de la conselleria competent en matèria de cultura.  
- Interés geologicogeomorfològic i coves: fa referència a la legislació sectorial.  
  
2) En relació amb la regulació d'activitats i infraestructures es regulen en deu seccions les següents: activitats extractives i mineres, activitats agràries, apicultura, gestió forestal, activitat cinegètica, activitat industrial, ús públic, activitats d'urbanisme i edificació, infraestructures i activitats d'investigació.  
Es destaca pel seu interés la següent regulació d'aquestes matèries:  
  
- Activitats extractives i mineres: estan prohibides.  
- Activitats agràries: amb caràcter general es prohibeixen les pràctiques agrícoles sota la modalitat d'hivernacle o túnel. Els terrenys forestals no es podran transformar en agrícoles ni ser considerats com a tals.  
  
Es prohibeix amb caràcter general tot tipus d'edificació de nova planta, així com noves construccions i instal·lacions vinculades a l'explotació agrària (magatzems de productes i maquinàries, quadres, estables, etc.) o a la primera transformació de productes (assecadors, serradores, etc.).  
- Apicultura, gestió forestal i activitat cinegètica: es fa referència a la legislació sectorial.  
No obstant això, la conselleria competent en matèria de medi ambient fa limitacions específiques respecte a espècies abatibles i períodes hàbils. Els aprofitaments forestals requeriran d'autorització de la conselleria competent en matèria de medi ambient.  
- Activitat industrial: està prohibida.  
- Ús públic: regula diferents activitats com a senderisme, muntanyisme, circulació motoritzada, actes públics, etc.  
Es prohibeix l'acampada, la construcció d'edificacions turístiques i recreatives i la construcció d'instal·lacions esportives.  
- Activitats d'urbanisme i edificació: es prohibeix la construcció d'edificacions de nova planta, i amb caràcter general es permet la rehabilitació o reconstrucció d'edificacions preexistents, sempre que l'ús a què es destinen estiga permés per les presents normes de protecció, especialment aquelles edificacions que puguen preveure's com a equipament públic i edificacions destinades a serveis públics relacionats amb la gestió del paratge municipal o amb les activitats de gestió dels recursos naturals.  
- Infraestructures: en l'àmbit del paratge es prohibeix, amb caràcter general, la realització de noves infraestructures de qualsevol tipus com ara instal·lacions elèctriques, de comunicacions, xarxa viària, o abocadors, a excepció de les obres d'infraestructura a realitzar per la Confederació Hidrogràfica del Xúquer en l'àmbit de les seues competències, així com aquelles destinades a l'interés general proposades per les administracions públiques, amb caràcter excepcional sempre que, en aquest últim cas, es demostre la impossibilitat de la seua ubicació en un altre tipus de sòl en el terme i depenent sempre de la seua avaluació d'impacte ambiental, si es requereix legalment. Hauran d'obtindre, a més, informe favorable previ de la conselleria competent en matèria de medi ambient.  
  
Justificació del decret  
La figura dels paratges naturals municipals, establida per la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, s'orienta a la creació d'espais naturals protegits d'àmbit municipal, promoguts i gestionats per les mateixes corporacions locals, amb la col·laboració de la conselleria competent en matèria de medi ambient.  
L'article 9 de l'esmentada Llei 11/1994 fixa la definició d'aquesta figura com «les zones compreses en un o més termes municipals que presenten especials valors naturals d'interés local que requerisquen la seua protecció, conservació i millora i siguen declarades com a tals a instàncies de les entitats locals». Estableix, aquest mateix article, que únicament s'admetran en aquests paratges els usos i activitats compatibles amb les finalitats que van motivar la seua declaració, i exclou de manera expressa la utilització urbanística dels seus terrenys.  
Aquesta figura permet, per tant, habilitar mecanismes de protecció, ordenació i gestió per a valors significatius del patrimoni natural dels municipis, a fi de preservar-los per a les generacions futures i de posar-los en valor com a recurs ambiental. En el règim jurídic dels paratges, aquests mecanismes es tradueixen en normes d'ús, en directrius de gestió i en programes d'actuació concrets, dirigits tots a la conservació, l'aprofitament sostenible i l'ús públic ordenat d'aquests valors.  
  
L'espai proposat com a Paratge Natural Zones Humides de Barchel posseeix valors ecològics, paisatgístics, geomorfològics i socioculturals per a la seua declaració com a paratge natural municipal, i disposa de resolució de la Direcció General del Medi Natural que li atorga el criteri de conformitat positiva a la proposta.  
La declaració com a paratge natural municipal es realitza mitjançant un decret del Consell, amb informe de la Direcció General del Medi Natural i Avaluació Ambiental, en un procediment que s'inicia a proposta de l'ajuntament, d'acord amb la legislació sectorial que ho regula.  
  
El decret permet la declaració com a paratge natural municipal d'aquest espai al mateix temps que estableix el seu règim de protecció, les normes bàsiques d'ús i les qüestions relatives a la seua gestió.  
  
Consultes realitzades  
Aquesta direcció general ha sotmés a consultes la documentació inicial tramesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de l'esmentada llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulten les administracions següents:  
  
  
Consulta Informe Administració consultada  
13.06.2016 29.06.2016 Servei Territorial d'Indústria i Energia de València; Conselleria d'Economia Sostenible, Sectors Productius, Comerç i Treball.  
13.06.2016 Subdirecció General de Patrimoni Cultural i Museus  
13.06.2016 27.07.2016 Servei Territorial d'Urbanisme de València  
13.06.2016 01.07.2016 Servei d'Ordenació del Territori, Subdirecció General de Territori i Paisatge; Conselleria d'Habitatge, Obres públiques i Vertebració del Territori.  
13.06.2016 17.01.2017 Servei d'Infraestructura Verda i Paisatge, Subdirecció General de Territori i Paisatge; Conselleria d'Habitatge, Obres Públiques i Vertebració del Territori.  
13.06.2016 20337/2016 Direcció General de Turisme; Presidència de la Generalitat  
13.06.2016 18.07.2016 Agència de Seguretat i Resposta a les Emergències  
13.06.2016 22.07.2016 Ajuntament de Calles  
13.06.2016 Ajuntament de Benagéber  
13.06.2016 Servei de Prevenció d'Incendis Forestals; Subdirecció General de Prevenció d'Incendis Forestals; Conselleria d'Agricultura, Medi Ambient, Canvi Climàtic i Desenvolupament Rural  
13.06.2016 04.02.2016 Confederació Hidrogràfica del Xúquer  
13.06.2016 Servei de Vida Silvestre; Subdirecció General de Medi Natural; Conselleria d'Agricultura, Medi Ambient, Canvi Climàtic i Desenvolupament Rural   
13.06.2016 Servei d'Ordenació i Gestió Forestal; Subdirecció General de Medi Natural; Conselleria d'Agricultura, Medi Ambient, Canvi Climàtic i Desenvolupament Rural  
13.06.2016 Servei de Caça i Pesca; Subdirecció General de Medi Natural; Conselleria d'Agricultura, Medi Ambient, Canvi Climàtic i Desenvolupament Rural   
  
  
  
Els informes rebuts juntament amb l'informe ambiental i territorial estratègic es publicaran en la següent pàgina web: www.agroambient.gva.es/eae  
S'efectua un breu resum del que s'ha indicat en els informes rebuts a conseqüència de les consultes efectuades:  
  
- Servei d'Ordenació del Territori, Subdirecció General de Territori i Paisatge; Conselleria d'Habitatge, Obres públiques i Vertebració del Territori (01.07.2016): informa que la proposta de decret no està afectada per risc d'inundació i és compatible amb les determinacions normatives del PATRICOVA.  
Sense perjudici d'això, insta que es corregisca l'apartat de risc d'inundacions inclòs en el punt 6 de la memòria justificativa que adjunta la proposta de decret en el sentit següent: l'afirmació següent respecte al risc d'inundacions no és correcta:  
«D'acord amb el pla d'acció territorial de caràcter sectorial sobre el risc d'inundació de la Comunitat Valenciana (PATRICOVA) dins de l'àmbit d'estudi és nul», pel fet que el mapa de perillositat d'inundació del PATRICOVA sí que delimita una afecció de perillositat geomorfològica associada al llit del riu Túria, i aquest tram del riu Túria no està analitzat en el SNCZI (sistema nacional de cartografia de zones inundables).  
Es recorda en relació amb el que estableix l'article 6 de la normes bàsiques proposades respecte a l'obtenció d'autoritzacions que, tenint en compte el que s'ha indicat abans, la normativa del PATRICOVA seria aplicable si es plantejaren activitats o infraestructures en la zona afectada per perillositat d'inundació (l'article 18 del PATRICOVA regula limitacions en el sòl no urbanitzable afectat per perillositat d'inundació).  
- Servei Territorial d'Indústria i Energia de València; Conselleria d'Economia Sostenible, Sectors Productius, Comerç i Treball (29.06.2016): indica que es valore l'afecció industrial i minera de la zona, tenint en compte la zonificació minera per a possibles explotacions de recursos minerals, i les afeccions ambientals que aquestes activitats puguen suposar, i es preveuen, si els pot afectar, tots els drets miners adjuntats, així com els tallers de pirotècnia existents, i es complisca estrictament la normativa urbanística quant a perímetres de protecció, cartografia dels recursos minerals existents en el terme municipal, etc., així com amb l'article 122 de la vigent Llei de mines.  
  
En el mencionat article s'indica que: «qualsevol prohibició continguda en els instruments d'ordenació sobre les activitats incloses en la Llei de mines haurà de ser motivada i no podrà ser de caràcter genèric.»  
  
L'article 195 apartat c de la LOTUP estableix que és imprescindible el manteniment d'una franja com a mínim de 500 m d'ample al voltant de tot l'àmbit de l'explotació amb prohibició expressa de l'ús residencial, llevat que l'adopció de mesures correctores permeta reduir l'ample.  
  
- Servei Territorial d'Urbanisme de València (27.07.2016): indica que es considera que la proposta de decret no pareix, des de la visió de les competències urbanístiques del servei, que puga tindre efectes significatius sobre el medi ambient.  
En el document definitiu haurà d'adequar-se el contingut de l'article 47 en relació amb la zonificació proposada amb les categories establides en l'annex IV de la LOTUP, és a dir, a la categoria de zona rural protegida (ZRP-NA) i aclarir si en les edificacions existents d'arquitectura tradicional es permet l'ampliació fins a un 20 % de l'edificació legalment construïda, de conformitat amb l'article 201.3 de la LOTUP.  
  
- Ajuntament de Calles (29.07.2016): informa que no es derivaran efectes significatius sobre el medi ambient.  
- Direcció General de Turisme; Presidència de la Generalitat (20.07.2016): informa que no s'observa que se'n deriven efectes negatius significatius sobre el medi ambient en l'àmbit del turisme, i valora positivament determinades regulacions establides en la proposta de decret.  
- Agència de Seguretat i Resposta a les Emergències (18.07.2016): no considera oportú efectuar cap al·legació.  
- Confederació Hidrogràfica del Xúquer (04.02.2016): indica que d'acord amb els articles 9.2 i 48.1 de les normes bàsiques d'ordenació del paratge ha de resultar compatible la protecció del paratge amb les necessàries oscil·lacions de cabal en el riu Túria que es puguen produir per les maniobres d'explotació en la presa de Benagéber, així com la realització d'obres, tant de conservació com de nova planta, que es requerisquen per motius d'explotació de l'embassament de Benagéber i amb les actuacions de manteniment de llits i gestió de recursos hídrics, així com la realització d'obres d'infraestructures en els llits.  
  
S'indica que s'hauria de tindre en compte el principi rector de la legislació d'aigües, fonamentalment quant al domini públic hidràulic. S'afig que han de quedar estàlvies totes les competències que la legislació atribueix a l'Estat en relació al domini públic hidràulic.  
  
S'indica que en la zona de flux preferent (art. 9 del Reglament del DPH) dels llits no poden autoritzar-se activitats vulnerables davant de les avingudes ni activitats que suposen una reducció significativa de la capacitat de desaigüe de l'esmentada zona de flux preferent.  
- Servei d'Infraestructura Verda i Paisatge (17.01.2017): indica que és previsible que tinga efectes positius en el paisatge, i emet informe favorable al decret, sempre que s'esmenen les consideracions recollides en l'informe en els termes plantejats, i s'ha d'elaborar l'estudi d'integració paisatgística previst en l'apartat 6 de la LOTUP.  
  
S'indica el següent:  
«L'estudi d'integració paisatgística ha de tindre en compte els condicionants següents:  
a) Haurà d'ajustar-se conceptualment i metodològicament al que estableix el Conveni Europeu del Paisatge ratificat per Espanya el 26 de novembre de 2007 i la legislació reguladora de la matèria.  
b) D'acord amb el que estableix l'apartat c.1 de l'annex II de la Llei d'ordenació del territori, urbanisme i paisatge per referència al b.1 de l'annex I de l'esmentada llei, l'àmbit d'estudi de l'instrument de paisatge ha d'incloure unitats de paisatge completes, amb independència de qualsevol límit de naturalesa administrativa, sense que això comporte alterar els límits del paratge que recolzen sobre les línies del terme municipal a l'est i a l'oest.  
c) Als efectes de determinar el valor i la fragilitat del paisatge d'acord amb el que estableix l'apartat c.3 de l'annex II de la LOTUP i per remissió d'aquest al b.4 de l'annex I haurà de constar l'opinió del públic interessat deduïda dels processos de participació pública.  
d) Les normes d'ordenació bàsica s'han d'entendre com a mesures d'integració paisatgística previstes en l'apartat g de l'annex II de la LOTUP. La memòria justificativa conté un pla d'actuacions que podria ser la base del programa d'implementació previst en l'apartat i de l'annex II.  
e) Respecte de les normes bàsiques d'ordenació, es fan les observacions següents:   
- En l'apartat 1 de l'article 21, que fa referència a l'impacte paisatgístic, s'opta exclusivament per mesures de camuflament i mimetització per a la integració dels usos i activitats que puguen generar un important impacte. L'apartat g de l'annex II de la LOTUP preveu les mesures d'integració de manera més complexa, sense recórrer a les solucions proposades en el decret. Per a abordar el tractament de la integració paisatgística cal remetre's al que estableix la llei en d'esmentat punt g de l'annex II.  
- Seria convenient fer referència expressa al manteniment de la topografia i del patró parcel·lari.»  
  
En l'expedient administratiu remés pel servei de gestió d'espais naturals protegits consten informes, i destaquen els següents:  
  
- Informe del Servei de Caça i Pesca (16.02.2016): es recorda que el sistema de referència que ha d'utilitzar-se en la cartografia és l'ETRS89. Es proposa una redacció de l'article 35.2, activitat cinegètica, que no ha sigut incorporada, quant a fer referència a espais cinegètics i no al vedat de caça i pla d'ordenació cinegètica o instrument de planificació i ordenació corresponent en compte de pla tècnic d'aprofitament cinegètic.  
  
- Informe de la Demarcació Forestal de Chelva (01.02.2016): s'indica que la declaració de paratge natural municipal no comportarà una millora de la protecció de la qual disposa per ser forest d'utilitat pública.  
  
S'indica que la declaració de forest d'utilitat pública comporta una mesura superior de protecció que la declaració de paratge natural municipal.  
També s'indica que hi ha una duplicitat de competències respecte a aquest espai (forest d'utilitat pública i paratge natural municipal) i que en el projecte no es menciona la participació del Servei d'Ordenació i Gestió Forestal en la gestió d'aquest espai natural, i que no forma part del Consell de Participació del Paratge. S'afig que el projecte de paratge no té en compte la legislació forestal estatal i autonòmica i delega de manera genèrica la gestió d'una forest d'utilitat pública en l'ajuntament sense especificar l'abast de la delegació i sense que es justifiquen els mitjans dels quals es disposa per a assumir aquestes competències i sense especificar que el servei d'ordenació i gestió forestal ha d'assumir les mesures de control de la gestió delegada.  
  
S'afig, a més, que tota referència al planejament urbanístic ja es preveu en la normativa de gestió de la forest d'utilitat pública (qualificació de sòl no urbanitzable protegit). A més, s'indica que la delimitació geogràfica es realitza utilitzant el sistema de referència ED50 en lloc del sistema ETRS89 que utilitza la Generalitat.  
- Informe del Servei de Vida Silvestre (21.01.2016): informa que des del punt de vista de les competències d'aqueix servei no hi ha cap inconvenient en l'aprovació del projecte de decret.  
Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades a les quals fan referència els articles 48.d i 51.1 de la LOTUP.  
El paratge està constituït pel riu Túria i pels vessants a aquest dels relleus muntanyosos que l'envolten al seu pas pel municipi de Chelva. El riu Túria discorre encaixat entre relleus de pendents molt acusats constituïts per materials calcaris i margosos, i destaquen els pics del Morrón i el Tiñoso amb més de 800 m d'altitud.  
  
La vegetació està constituïda per formacions arbòries de pi blanc (Pinus halepensis) amb algunes carrasques i zones amb presència de roure valencià (Quercus faginea) i auró (Acer Opalus spp. granatense). L'estrat arbustiu està dominat majoritàriament pel coscoll (Quercus coccifera).  
Des del punt de vista faunístic cal destacar les grans rapaces, com ara l'àguila reial i l'àguila de panxa blanca.  
En el límit amb el municipi de Benagéber es troba la zona humida catalogada el Barchel, que dóna nom al paratge, caracteritzada per un salt d'aigua sobre tosques calcàries originada per la descàrrega d'aigües subterrànies. L'àmbit del pla està inclòs en la seua totalitat en l'espai Xarxa Natura 2000, zona d'especial protecció d'aus (ZEPA) Alt Túria i serra del Negrete, i majoritàriament dins del LIC Alt Túria.  
  
En la memòria justificativa es distingeixen dues zones, la zona d'usos especials constituïda per la zona humida catalogada i la resta de la superfície que es denomina zona d'usos compatibles, encara que el decret no distingeix zones.  
Els terrenys són forestals, quasi en la seua totalitat estratègics i forests d'utilitat pública. Una part important de l'àmbit del paratge va patir incendi forestal en 1994.  
Una part important de l'àmbit està afectat per risc de lliscament mitjà i baix i una xicoteta porció per risc de lliscament alt, al costat del llit del Túria, en un tram. D'acord amb el SIG d'aquesta conselleria, en el llit del Túria hi ha risc geomorfològic d'inundació.  
  
S'analitza la proposta de decret fonamentalment en relació amb les normes bàsiques d'ordenació, atés que aquestes concreten el règim de protecció i tindran una repercussió sobre el medi.  
  
Respecte a les característiques del decret i, en concret, respecte a les normes bàsiques d'ordenació: no es canvia la classificació i qualificació respecte a l'actual planejament en el sentit que continuarà sent sòl no urbanitzable protegit, encara que tenint en compte que es tracta d'un planejament de 1989 la regulació d'usos s'ajusta a l'actualitat, fent més insistència en la conservació dels valors ambientals que posseeix la zona, i sent molt més precisa en la regulació que s'estableix.  
  
D'acord amb l'informe del Servei Territorial d'Urbanisme s'adequarà l'article 47 de les normes de protecció (annex III) en relació amb la zonificació proposada amb les categories establides en l'annex IV de la LOTUP, és a dir, a la categoria de zona rural protegida (ZRP-NA) i s'indicarà si en les edificacions existents d'arquitectura tradicional es permet o no l'ampliació fins a un 20 % de l'edificació legalment construïda, de conformitat amb l'article 201.3 de la LOTUP, però sempre que es tracte per a actuacions i usos permesos en el paratge. És a dir, no podrà estar permés per a construccions i instal·lacions vinculades a les explotacions agropecuàries, atés que no es permet expressament la seua ampliació.  
Es considera necessari modificar la redacció de l'article 48.1 en el sentit de l'exigència de l'avaluació d'impacte ambiental:  
On diu: «[...] amb l'excepció de les obres d'infraestructures que ha de realitzar la Confederació Hidrogràfica del Xúquer en l'àmbit de les seues competències, així com aquelles destinades a l'interés general proposades per les administracions públiques, amb caràcter excepcional, sempre que, en aquest últim cas, es demostre la impossibilitat de la seua ubicació en un altre tipus de sòl en el terme i depenent sempre de la seua avaluació d'impacte ambiental, si es requereix legalment»;  
Ha de dir: «[...] amb l'excepció de les obres d'infraestructures quer ha de realitzar la Confederació Hidrogràfica del Xúquer en l'àmbit de les seues competències, així com aquelles destinades a l'interés general proposades per les administracions públiques, amb caràcter excepcional, sempre que es demostre la impossibilitat de la seua ubicació en un altre tipus de sòl en el terme i depenent sempre, en ambdós casos, de la seua avaluació d'impacte ambiental, si es requereix legalment».  
El decret regula en el paratge, en l'àmbit de les seues competències, els usos i activitats per a aconseguir una adequada conservació dels valors que posseeix la zona. La regulació establida fa referència a la legislació sectorial, i matisa i estableix una sèrie d'especificacions respecte d'això amb la finalitat de millorar la conservació dels valors de la zona. Estableix que se seguirà el que estableixen les normes proposades sempre que siguen més detallades o protectores que la legislació sectorial i no estiguen en contradicció amb la finalitat d'aquesta.  
Es recomana per a millorar l'eficàcia de l'aplicació del decret que es faça insistència en la coordinació amb els diferents organismes amb competències en l'espai.  
La regulació establida comporta un marc per a projectes, i també l'actual planejament, i alguns d'aquests estan sotmesos a avaluació d'impacte ambiental. El decret recorda la seua regulació.  
  
La regulació establida respecte a l'avaluació ambiental de plans i projectes s'estima adequada, però la terminologia utilitzada ha d'adaptar-se a la legislació sectorial vigent: s'ha de fer referència al règim d'avaluació ambiental i no d'avaluació d'impacte ambiental en fer referència a plans i projectes i, en conseqüència, s'ha de modificar la redacció de l'article 5.  
Es modificaran les referències a la necessitat de consulta o informe de l'article 5.2 i article 48.4 de l'òrgan competent en matèria de medi ambient per l'òrgan competent en matèria d'espais naturals protegits. Igualment, s'adaptarà la terminologia utilitzada respecte a l'apartat de caça i pesca amb la vigent en la legislació sectorial d'acord amb l'informe del Servei de Caça i Pesca.  
En relació amb les característiques dels efectes i de l'àrea probablement afectada:  
La regulació proposada en el decret (annex III) tindrà en tot cas efectes positius sobre els elements del medi que pretenen protegir-se (vegetació, fauna, flora, paisatge, etc.). La magnitud dels efectes positius dependrà de l'adequada aplicació d'aquests.  
La proposta de decret regula els usos i els ajusta a la capacitat d'acollida del territori, i estableix la prohibició de determinats usos incompatibles com ara l'activitat minera i en altres s'estableixen determinades limitacions. La regulació efectuada serà beneficiosa per a la conservació dels valors de la zona.  
Per la distància existent entre l'àmbit del paratge i els drets miners i pirotècnies mencionats en l'informe del Servei Territorial d'Indústria i Energia, aquests no estaran afectats per la regulació del paratge ni al contrari, i no es considera necessari l'establiment d'un perímetre.  
  
En relació amb la prohibició d'activitats extractives i mineres en l'àmbit del paratge establida en l'article 25 de la proposta de decret, aquesta es considera justificada atés que no s'estima compatible amb la conservació dels valors aquest tipus d'activitat. S'estima que aquests usos no s'ajusten a la capacitat d'acollida de l'àmbit del paratge, la vocació d'ús del qual és la conservació.  
D'acord amb l'informe del Servei d'Ordenació del Territori s'ha de corregir l'apartat de risc d'inundacions inclòs en el punt 6 de la memòria justificativa que adjunta la proposta de decret en el sentit següent: l'afirmació següent respecte al risc d'inundacions no és correcta: «Atenent el Pla d'Acció Territorial de Caràcter Sectorial sobre el Risc d'Inundació de la Comunitat Valenciana (PATRICOVA) dins de l'àmbit d'estudi és nul.», pel fet que el mapa de perillositat d'inundació del PATRICOVA sí que delimita una afecció de perillositat geomorfològica associada al llit del riu Túria, i aquest tram del riu Túria no està analitzat en l'SNCZI (Sistema Nacional de Cartografia de Zones Inundables).  
  
En relació amb la secció de Xarxa Natura, cal modificar les referències a l'article 45 de la Llei 42/2007, atés que no han tingut en compte la modificació efectuada per la Llei 33/2015 que va canviar la redacció i el número de l'article (46).  
D'acord amb l'informe del Servei d'Infraestructura Verda i Paisatge es preveuen efectes positius en el paisatge ja que es proporciona un règim jurídic per a la protecció dels valors ambientals, no obstant això, s'ha d'elaborar un estudi d'integració paisatgística per a adoptar les mesures que se'n deriven.  
Tenint en compte el que s'ha indicat, no es considera que es produïsquen efectes negatius significatius sobre el medi ambient a nivell de pla, al contrari, tindrà efectes positius sobre el medi, no obstant això, s'han de dur a terme les modificacions apuntades en el present punt de l'informe.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
D'acord amb el que s'ha exposat, es resol emetre informe ambiental i territorial estratègic favorable segons el que estableix l'article 51.2.b de la LOTUP, en relació amb el decret de declaració del Paratge Natural Municipal Zones Humides de Barchel, al municipi de Chelva (València), d'acord amb els criteris de l'annex VIII d'aquesta llei, i tenint en compte les consultes realitzades i l'anàlisi efectuada, es pot concloure que el procediment d'avaluació simplificada és suficient per a determinar que el mencionat decret no presentarà efectes significatius sobre el medi ambient, i correspon continuar la tramitació d'aquesta d'acord amb la seua normativa sectorial, sempre que s'ajuste als condicionants següents:  
1. Prèviament a l'aprovació definitiva del decret s'ha de modificar el següent:  
1.1. Respecte a la proposta de decret:  
a) La redacció de l'article 5 en el sentit següent:  
On diu: «article 5, Règim d'avaluació d'impactes ambientals»; ha de dir: «article 5. Règim d'avaluació ambiental».  
  
On diu: «1. Els projectes, plans, actuacions, obres i activitats que es realitzen o implanten en l'àmbit territorial del paratge se sotmetran al «règim d'avaluació ambiental» establit en la legislació autonòmica valenciana i estatal sobre avaluació d'impacte ambiental vigent en aqueix moment»; ha de dir el següent: «1. Els projectes, plans, actuacions, obres i activitats que es realitzen o implanten en l'àmbit territorial del paratge se sotmetran al règim d'avaluació ambiental establit en la legislació autonòmica valenciana i estatal sobre aqueixa matèria vigent en aqueix moment».  
On diu: «2. Totes les declaracions i estimacions d'impacte ambiental que afecten l'àmbit del Paratge Natural Municipal se sotmetran a consulta de l'òrgan competent en matèria de medi ambient, així com a l'òrgan gestor del Paratge Natural Municipal»; ha de dir el següent: «2. En tots els procediments d'avaluació ambiental (ja es tracte de plans o projectes, que seguisquen la legislació sectorial autonòmica o estatal en aquesta matèria) que afecten l'àmbit del Paratge Natural Municipal se sotmetrà a consulta de l'òrgan competent en matèria d'espais naturals protegits, així com a l'òrgan gestor del Paratge Natural Municipal».  
  
b) S'ha de corregir la redacció de l'article 48.1 de les normes, que quedarà de la manera següent:  
On diu: «[...] amb l'excepció de les obres d'infraestructures que ha de realitzar la Confederació Hidrogràfica del Xúquer en l'àmbit de les seues competències, així com aquelles destinades a l'interés general proposades per les administracions públiques, amb caràcter excepcional, sempre que, en aquest últim cas, es demostre la impossibilitat de la seua ubicació en un altre tipus de sòl en el terme i depenent sempre de la seua avaluació d'impacte ambiental, si es requereix legalment»;  
Ha de dir: «[...] amb l'excepció de les obres d'infraestructures que ha de realitzar la Confederació Hidrogràfica del Xúquer en l'àmbit de les seues competències, així com aquelles destinades a l'interés general proposades per les administracions públiques, amb caràcter excepcional, sempre que es demostre la impossibilitat de la seua ubicació en un altre tipus de sòl en el terme i depenent sempre, en ambdós casos, de la seua avaluació d'impacte ambiental, si es requereix legalment».  
c) La redacció de l'article 48.4:  
On diu: «[...] i serà necessari l'obtenció d'informe favorable previ de la conselleria competent en matèria de medi ambient [...]»;  
  
Ha de dir: «[...] i serà necessari l'obtenció d'informe favorable previ de l'òrgan competent en matèria d'espais naturals protegits [...]».  
  
d) S'adequarà l'article 47 de les normes de protecció (annex III) en relació amb la zonificació proposada amb les categories establides en l'annex IV de la LOTUP, és a dir, a la categoria de zona rural protegida (ZRP-NA) i serà necessari si en les edificacions existents d'arquitectura tradicional es permet o no l'ampliació fins a un 20 % de l'edificació legalment construïda, de conformitat amb l'article 201.3 de la LOTUP, però sempre que es tracte per a actuacions i usos permesos en el paratge.  
  
e) En relació amb la secció de Xarxa Natura cal modificar les referències a l'article 45 de la Llei 42/2007 atés que no han tingut en compte la modificació efectuada per la Llei 33/2015.  
f) S'ha d'adaptar la terminologia utilitzada respecte a l'apartat de caça i pesca amb la vigent en la legislació sectorial d'acord amb l'informe del Servei de Caça i Pesca.  
1.2. Respecte a la memòria justificativa: s'ha de corregir l'apartat de risc d'inundacions inclòs en el punt 6 de la memòria justificativa que adjunta la proposta de decret en el sentit següent: l'afirmació següent respecte al risc d'inundacions no és correcta: «Atenent el Pla d'Acció Territorial de Caràcter Sectorial sobre el Risc d'Inundació de la Comunitat Valenciana (PATRICOVA) dins de l'àmbit d'estudi és nul», pel fet que el mapa de perillositat d'inundació del PATRICOVA sí que delimita una afecció de perillositat geomorfològica associada al llit del riu Túria, i aquest tram del riu Túria no està analitzat en el SNCZI (Sistema Nacional de Cartografia de Zones Inundables).  
  
2. Prèviament a l'aprovació definitiva s'ha d'elaborar un estudi d'integració paisatgística que serà informat pel Servei d'Infraestructura Verda i Paisatge amb el contingut de l'informe del mencionat servei de data 17.01.2017, i s'hauran d'incorporar les determinacions que s'hi indiquen.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera aprovat el Decret en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del decret.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l??article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que s'ha expressat, la Comissió d'Avaluació Ambiental acorda emetre informe ambiental i territorial estratègic favorable en relació amb el decret de declaració del Paratge Natural Municipal Zones Humides de Barchel, al municipi de Chelva (València), per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 9 de febrer de 2017.- El secretari de la Comissió d'Avaluació Ambiental: José del Valle Arocas.»  
  
València, 2 de maig de 2017.- El director general de Medi Natural i d'Avaluació Ambiental: Antoni Marzo i Pastor.